text: نئی دہلی ،15مارچ :زراعت اورکاشتکاروں کی فلاح وبہبود کی وزیر، جناب رادھاموہن سنگھ نے کل آئندہ منعقد ہونے والے کرشی اُنّتی میلہ ۔2018سے متعلق تعارفی پریس کانفرنس سے خطاب کیا۔ مذکورہ سہ روزہ سالانہ کرشی انّتی میلے کا اہتمام 16سے 18مارچ ، 2018کے دوران میلہ گراونڈ ، آئی اے آرآئی ، پوسا ، نئی دہلی میں کیاجارہاہے ۔ کرشی وگیان میلہ (زرعی سائنسی میلہ) کا آغاز 1972میں ہواتھا ، اوریہ میلہ زرعی تحقیق کی بھارتی کونسل ( آئی سی اے آر) کی ازحد اہم سالانہ تقریب ہے اوراس کا انعقاد آج تک پابندی سے ہوتاآرہاہے ۔